L 155/56 Den Europæiske Unions Tidende 22.6.2010 (Retsakter vedtaget inden den 1. december 2009 i henhold til EF-traktaten, EU-traktaten og Euratomtraktaten) RÅDETS AFGØRELSE af 17. november 2009 om indgåelse af aftalen mellem Den Russiske Føderations regering og Den Europæiske Union om beskyttelse af klassificerede informationer (2010/348/EF) RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 24 og 38, under henvisning til henstilling fra formandskabet, og ud fra følgende betragtninger: (1) — Rådet besluttede på samlingen den 27.-28. november 2003 at bemyndige formandskabet, bistået af generalsek- retæren/den højtstående repræsentant, til i overensstem- melse med artikel 24 og 38 i traktaten om Den Euro- pæiske Union at indlede forhandlinger med visse tredje- lande, således at Den Europæiske Union kan indgå en aftale med hvert af dem om sikkerhedsprocedurer for udveksling af klassificerede informationer. (2) m— I forlængelse af denne bemyndigelse til at indlede forhandlinger har formandskabet, bistået af generalsekre- tæren/den højtstående repræsentant, forhandlet en aftale med Den Russiske Føderations regering om beskyttelse af klassificerede informationer. (3) — Aftalen bør godkendes — TRUFFET FØLGENDE AFGØRELSE: Artikel 1 Aftalen mellem Den Russiske Føderations regering og Den Europæiske Union om beskyttelse af klassificerede informationer godkendes herved på Den Europæiske Unions vegne. Teksten til aftalen er knyttet til denne afgørelse. Artikel 2 Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Den Europæiske Union (). Artikel 3 Denne afgørelse har virkning fra datoen for vedtagelsen. Artikel 4 Denne afgørelse offentliggøres i Den Europæiske Unions Tidende. Udfærdiget i Bruxelles, den 17. november 2009. På Rådets vegne C. BILDT Formand (1) Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.